stanford-oval/wikipedia huggingface dataset:
Joona Tolvanen
Ura

Tolvanen on Nummelan Palloseuran kasvatti. Hän siirtyi D-juniori-ikäisenä jatkamaan jääkiekkoilua Espooseen. Kaudella 2007–2008 Tolvanen oli C-nuorten SM-karsinnoissa kuudella osumallaan Kiekko-Espoon paras maalintekijä Jere Elon kanssa. Kaudella 2009–2010 hän jakoi tehoilla 19+33=52 koko B-nuorten I-divisioonan syöttöpörssin voiton joukkuetoverinsa Ville Rantasen kanssa ja sijoittui pistepörssissä toiseksi hänen jälkeensä. Kauden 2010–2011 Tolvanen vietti vaihto-oppilaana Yhdysvalloissa. Kaudeksi 2011–2012 hän palasi Suomeen ja siirtyi Porin Ässien A-nuoriin. Kaudella 2012–2013 Tolvanen oli tehoilla 18+12=30 joukkueen paras maalintekijä ja toiseksi paras pistemies Jesse Huhtalan jälkeen.
Huhtikuussa 2013 Tolvanen siirtyi try-outille Mestis-joukkue Heinolan Peliittoihin. Lokakuussa hän sai joukkueeseen loppukauden 2013–2014 kattavan jatkosopimuksen. Tolvasen rooli jäi kuitenkin varsin pieneksi ja hän paikkasi lähinnä loukkaantuneiden jättämiä aukkoja. Tolvanen teki 16 runkosarjaottelussa viisi syöttöpistettä. Hän pelasi kauden aikana myös kaksi ottelua lainalla Suomi-sarjajoukkue Hydraulic Oilersissa. Kauden 2014–2015 Tolvanen aloitti kotikunnassaan Vihdissä Harjun Kiekon II-divisioonajoukkueessa, josta hän siirtyi lokakuussa 2014 Ruotsin neljänneksi korkeimmalle sarjatasolle HockeyTvåan-joukkue Åmals SK:hon. Tammikuussa 2015 Tolvanen siirtyi loppukaudeksi Suomi-sarjajoukkue JHT Kalajoen riveihin.
Elokuussa 2015 Tolvanen siirtyi try-outille Mestiksen nousijajoukkue Rovaniemen Kiekkoon. Hän sai jatkosopimuksen kaudeksi 2015–2016 ja teki ensimmäisen kokonaisen Mestis-kautensa aikana 39 runkosarjaottelussa tehot 4+16=20 ja neljässä karsintasarjan ottelussa yhden maalin. Kaudeksi 2016–2017 Tolvanen siirtyi jatkamaan Mestis-uraansa nousijajoukkue Iisalmen Peli-Karhuihin. Kaudeksi 2017–2018 hän siirtyi Kiekko-Vantaan riveihin, mutta Tolvasen sopimus kuitenkin purettiin yhteisymmärryksessä helmikuussa 2018, jolloin hän siirtyi loppukaudeksi Lempäälän Kisaan.
Kauden 2018–2019 kynnyksellä, syyskuussa 2018 Tolvanen siirtyi vuoden mittaisella sopimuksella Puolan Polska Hokej Ligan Podhale Nowy Targiin. Hänen ensimmäinen pääsarjakautensa toi 41 runkosarjaottelussa tehot 13+24=37 ja kuudessa playoff-ottelussa tehot 3+3=6. Tolvanen oli runkosarjassa joukkueensa kolmanneksi paras pistemies maanmiestensä Eetu Kosken ja Joonas Sammalmaan jälkeen. Hän voitti myös koko PHL:n puolustajien piste- ja maalipörssin.
Lokakuussa 2019 Tolvanen palasi Mestikseen ja siirtyi loppukauden 2019–2020 kattavalla sopimuksella KOOVEE:hen oltuaan alkukauden ilman sopimusta. Joulukuussa hän siirtyi loppukauden sopimuksella Ranskan Ligue Magnusin Pionniers de Chamonixiin. Lokakuussa 2020 Tolvanen palasi II-divisioonajoukkue Harjun Kiekkoon.
Muuta

Tolvasen pikkuveljet Atte ja Eeli ovat myös jääkiekkoilijoita. Heistä Atte pelaa maalivahtina monikansallisen Bet-at-home ICE Hockey Leaguen itävaltalaisjoukkue EC Salzburgissa ja Eeli pelaa hyökkääjänä NHL-seura Nashville Predatorsissa. Eeli on myös seuran ensimmäisen kierroksen varaus vuodelta 2017.
John Toland (filosofi)

John Toland
John Toland (30. marraskuuta 1670 Ardagh, Donegalin kreivikunta, Irlannin kuningaskunta –  11. maaliskuuta 1722 Lontoo) oli irlantilainen filosofi. Hän oli ensimmäinen henkilö, jota kutsuttiin "vapaa-ajattelijaksi" ja joka myös määritteli itsensä kyseisellä termillä. Hän myös kehitti käsitteen "panteistinen".
Elämä ja filosofia

Toland sai katolisen kasvatuksen, mutta erosi katolisesta kirkosta 16-vuotiaana. Hän valmistui Edinburghin yliopistosta vuonna 1690, opiskeli Leidenissä Raamattua ja kirkkoisiä ja julkaisi näiden opintojen tuloksena teoksen Christianity Not Mysterious (nimettömänä 1696; 2. painos, jossa tekijän nimi on merkitty), joka herätti paheksuntaa. Koska hän oli Irlannin kuningaskunnan kansalainen, Irlannin parlamentin jäsenet ehdottivat, että hänet poltettaisiin roviolla, ja hänen poissa ollessaan Dublinin julkinen pyöveli poltti kolme kappaletta kirjaa, koska sen sisältö oli vastoin Irlannin kirkon keskeisiä oppeja.
Vuonna 1701 hän puolusti Hannover-sukua ja Yhdistyneen kuningaskunnan vallanperimyslakia pamfletissa, ja hänet otettiin vastaan Hannoverin ja Berliinin hoveissa. Hän tutustui Saksassa Leibniziin. Myöhemmin hän palasi Englantiin ja osti kirjoitustensa tuotoilla maatilan. Jo mainittujen kirjoitusten lisäksi The Life of John Milton (1698) ja Pantheisticon (1720) ovat hänen huomattavimmat teoksensa.
Uskontokritiikki > Deismi

Toland  haastoi John Locken käsityksen kristillisestä ilmoituksesta. Toland esiintyi Locken opetuslapsena ja esitti  kirjassaan Christianity not mysterious (1696) kristinuskosta filosofisen näkemyksen, joka oli läpeensä rationaalinen eikä myöntänyt sijaa järjen ylittävälle ilmoitukselle. Tolandin mukaan Jeesuksen oppi oli yksinkertaista ja järkevää moraalia. Krstilliset dogmit ja mysteerit sen sijaan olivat pakanallista alkuperää ja myöhempää ylärakennelmaa ja pappien keksintöä.
Tolandin mukaan jumalallinen ilmoitus on totta, ei siksi, että se on ilmoitettu, vaan siksi, että se on sopusoinnussa järjen kanssa, mutta hän ei kyseenalaista lainkaan uskon sisällön totuutta ja pitää ihmeitä uskottavina.
Uskontokritiikki > Panteismi

Toland kehitti radikaalimpia näkemyksiä kirjassaan Letters to Serena, jossa hän osoittaa saaneensa vaikutteita Spinozalta ja kehittää selvästi panteistisen näkemyksen. Hän kritisoi Spinozan omaksumaa Descartesin käsitystä aineesta. Tolandin mukaan luonto ei ole kuollut, sinänsä muuttumaton todellisuus, joka tarvitsee ulkoisen luojan liikkeellelähtöä, vaan sillä on itsessään voima ja elämä. Toland käsittää ajatuksen aivojen monimutkaisten toimintojen ilmentymänä. Uskontokritiikissä hän menee nyt pidemmälle kuin ennen. Hän ei enää puolusta uskoa henkilökohtaiseen Jumalaan tai sielun kuolemattomuuteen. Hän näkee institutionaalisen uskonnon poikkeamat rationaalisesta, luonnollisesta uskonnosta pappien ja valtiomiesten valheina. "Pantheisticonissa" hän pyrkii myös asettamaan uskonnon tilalle uuden salaseuramaisen järjen kultin, joissa palvotaan Totuutta, Vapautta ja Terveyttä kolminkertaisena korkeimpana hyvänä ja juhlitaan ihmiskunnan suuria ajattelijoita Salomosta Hypatiaan. Teoksessa Toland myönsi sivistyneille täydellisen ajatuksenvapauden uskonnollisissa asioissa, mutta halusi pitää kouluttamattomat ihmiset kirkon vallan alla. Toland oli kuitenkin myös suvaitsevaisuuden periaatteiden vahva puolestapuhuja, ja puolusti ateisteja.
Aiheesta muualla

Kuvia tai muita tiedostoja aiheesta John Toland (filosofi) Wikimedia Commonsissa
Luettelo Aeroflotin onnettomuuksista 1970-luvulla

Aeroflotin Tupolev Tu-134A.
1970-luvulla Aeroflot menetti 203 lentokonetta onnettomuuksissa, joissa kuoli 3 577 ihmistä. Vuosikymmenen pahin onnettomuus tapahtui 13. lokakuuta 1972 Moskovassa, kun Iljušin Il-62 -kone, jolle oli myönnetty lupa laskeutua 400 metriin, jatkoi laskeutumista suurella nopeudella, kunnes osui maahan. Kaikki 174 koneessa ollutta kuolivat. Onnettomuus on toiseksi pahin nykyisen Venäjän alueella sattunut onnettomuus.
Konetyyppijakauma

Konetyypeittäin 1970-luvun menetykset jakautuvat seuraavasti:
43 kpl Antonov An-2
30 kpl Antonov An-24
25 kpl Jakovlev Jak-40
18 kpl Iljušin Il-18
17 kpl Antonov An-12
14 kpl Iljušin Il-14
14 kpl Tupolev Tu-104
7 kpl Tupolev Tu-124
7 kpl Tupolev Tu-154
6 kpl Lisunov Li-2
6 kpl Tupolev Tu-134
5 kpl Antonov An-10
3 kpl Antonov An-26
2 kpl Antonov An-22
2 kpl Avia 14
2 kpl Iljušin Il-62
2 kpl Let L-410
Joutee (Pieksämäki)

| Joutee |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°11′31″N, 26°48′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Härkäjärven valuma-alue (14.96)
Laskupuro:  puro Purasenjokeen 
Järvinumero:  14.964.1.002
Mittaustietoja
Pinnankorkeus:  136,5 m  
Pituus:  1,5 km  
Leveys:  1 km  
Rantaviiva:  5,597 km  
Pinta-ala:  85,988 ha  
Saaria:  2 
 fiJoutee 
Joutee  on Etelä-Savossa Pieksämäellä  Halkokummun lähellä sijaitseva järvi.
Maantietoa

Järvi on 1,5 kilometriä pitkä, 1,0 kilometriä leveä, ja sen pinta-ala on 86 hehtaaria. Järvellä on kartan mukaan kaksi saarta.  Sen rantaviivan pituus on 5,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Kurrilanjoen valuma-alueeseen (14.964) se kuuluu. Järven vedenpinnan korkeus on 136,5 metriä mpy.
Josef Holeček

| Mitalit> Maa:   Tšekkoslovakia.Miesten ratamelonta. Olympialaiset  | Mitalit> Maa:   Tšekkoslovakia.Miesten ratamelonta. Olympialaiset  | Mitalit> Maa:   Tšekkoslovakia.Miesten ratamelonta. Olympialaiset  | Maa:   Tšekkoslovakia> Miesten ratamelonta. |
| --- | --- | --- | --- |
|  Kultaa | Lontoo 1948 | C-1 1000 m |  |
|  Kultaa | Helsinki 1952 | C-1 1000 m |  |
Josef Holeček (25. tammikuuta 1921 Říčany – 20. helmikuuta 2005 Praha, Tšekki) oli Tšekkoslovakiaa edustanut ratameloja ja olympiavoittaja. Holeček saavutti kanadalaisyksiköiden 1000 metriltä olympiakultaa Lontoossa 1948 ajalla 5.42,0 ja Helsingissä 1952. Hän voitti myös MM-mitaleja.
Aiheesta muualla

Databaseolympics.com
John Tempesta

| John Tempesta |
| --- | --- |

Henkilötiedot
Syntynyt: 26. syyskuuta 1964 (ikä 60)
Ammatti:  muusikko
Muusikko
Aktiivisena:  1989–
Tyylilajit:  Heavy metal, alternative metal, thrash metal, groove metal, alternative rock, hard rock
Soittimet:  rummut
Yhtyeet:  White Zombie, Rob Zombie, Helmet, Scum of the Earth, The Cult, Exodus, Testament
Aiheesta muualla
Kotisivut
  [ Muokkaa Wikidatassa ] [ ohje ]  
John Tempesta (s. 26. syyskuuta 1964) on yhdysvaltalainen rumpali. Hän on luonut monipuolisen uran, johon mahtuu työskentelyä mm. Exoduksessa, Testamentissa, White Zombiessa, Helmetissä ja The Cultissa. Hän esiintyi myös Tony Iommin albumilla Iommi (2000).
Tempestan veli on kitaristi Mike Tempesta.
Diskografia

| --- | --- |
 Exodus Impact is Imminent (1990)  Good Friendly Violent Fun (1991)  Force of Habit (1992) Testament Low (1994)  First Strike Still Deadly (2001)  Live in London (2005) White Zombie Astro Creep: 2000 (1995) Helmet Size Matters (2004) :  Rob Zombie Hellbilly Deluxe (1998)  The Sinister Urge (2001)  Past, Present & Future (2003)  The Best of Rob Zombie (2006) Scum of the Earth Blah...Blah...Blah...Love Songs for the New Millennium (2004) The Cult Born into This (2007)  Choice of Weapon (2012)
Jyri Järvinen

| Jyri Järvinen> Henkilötiedot |
| --- | --- |
Syntynyt: 12. kesäkuuta 1993 (ikä 31) Tampere, Suomi
Salibandyn pelaaja
Pelipaikka:  puolustaja
Seura:  UHC Uster
Pelinumero:  82
Pituus:  178 cm
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 2010–2012 2011–2014 2014 2014–2015 2015– | Ilves (laina) Classic Koovee SB Vaasa UHC Uster | 11 (1+1=2) 61 (5+5=10) 0 (0+0=0) 19 (2+9=11) | 11 (1+1=2) 61 (5+5=10) 0 (0+0=0) 19 (2+9=11) |
 Seurajoukkueuran tilastot kattavat vain kansalliset sarjat, päivitetty 6. marraskuuta 2015.
Jyri Järvinen (s. 12. kesäkuuta 1993 Tampere) on suomalainen salibandyn pelaaja, joka edustaa Sveitsin salibandyliigassa pelaavaa UHC Usteria. Hän laukoo oikealta.
Järvisen lähtökohtainen pelipaikka on puolustaja, mutta hän on pelannut myös hyökkääjänä. Tamperelaisen Classicin kasvatti Järvinen debytoi Salibandyliigassa kasvattajaseuransa paidassa kaudella 2011–2012. Aikaisemmin hän oli pelannut otteluita Divarissa farmisopimuksen turvin Tampereen Ilveksessä. Maaliskuussa 2013 hän teki uransa ensimmäisen Salibandyliigamaalin NST:tä vastaan. Vuonna 2014 Järvinen siirtyi niin ikään liigassa pelanneeseen Kooveen joukkueeseen. Hän ei kuitenkaan pelannut seurassa kauaa, vaan siirtyi jo syksyllä 2014 Divarin SB Vaasaan saatuaan kaupungista opiskelupaikan. Kaudeksi 2015–2016 Järvinen teki sopimuksen sveitsiläisen UHC Usterin kanssa.
Joutenlampi (Joutsa)

| Joutenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°46′42″N, 26°23′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Viitalampeen 
Järvinumero:  14.924.1.006
Mittaustietoja
Pinnankorkeus:  130,2 m  
Pituus:  220 m  
Leveys:  110 m  
Rantaviiva:  0,617 km  
Pinta-ala:  1,589 ha  
Saaria:  1 
 fiJoutenlampi 
Joutenlampi tai Joutojärvi on Keski-Suomessa Joutsassa  Pärnämäen lähellä sijaitseva lampi.
Maantietoa

Lampi on 220 metriä pitkä, 110 metriä leveä, ja sen pinta-ala on 1,6 hehtaaria. Lammella on kartan mukaan yksi saari.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Hirvijärven valuma-alueeseen (14.924) se kuuluu. Lammen vedenpinnan korkeus on 130,2 metriä mpy.
Justin Chatwin

| Justin Chatwin |
| --- | --- |
 Chatwin vuonna 2008
Henkilötiedot
Syntynyt: 31. lokakuuta 1982 (ikä 41) Nanaimo, Brittiläinen Kolumbia,  Kanada
Ammatti:  näyttelijä
Näyttelijä
Aktiivisena:  2001–
Aiheesta muualla
IMDb 
Elonet
Justin Chatwin (s. 31. lokakuuta 1982 Nanaimo, Brittiläinen Kolumbia) on kanadalainen näyttelijä.
Chatwin tunnetaan parhaiten rooleistaan elokuvassa Maailmojen sota sekä televisiosarjassa Hävyttömät. Vuonna 2009 hän näytteli pääroolia Gokua elokuvassa Dragonball Evolution.
Aiheesta muualla

Justin Chatwin Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jonas Mikaelsson Behm

Jonas Mikaelsson Behm (1580−1640) oli Gävlen pormestari vuosina 1631−1635. Hänet mainitaan jo 1611 Gellen oikeuspormestarina. Hänen isänsä oli vuorimies Mikael Behm. Suku oli kotoisin Böömistä.
Hänen vaimonsa isä Daniel Kröger oli aikalaiskirjoitusten mukaan Gävlen rikkain mies.
Jonas Mikaelsson Behmin poika Daniel aateloitiin vuonna 1650 nimellä Behmer.
Jääpallon Euroopan-mestaruuskilpailut 1913

Englannin maajoukkue jääpallon EM-kilpailuissa Davosissa 1913 (todellisuudessa Bury Fen -joukkue vuodelta 1891)
Jääpallon Euroopan-mestaruuskilpailut 1913 järjestettiin Davosissa, Sveitsissä. Kilpailuihin osallistui kahdeksan maata: Alankomaat, Belgia, Englanti, Italia, Itävalta, Ranska, Saksa ja Sveitsi. Euroopan-mestaruuden voitti Englanti. Vuoden 1913 Euroopan-mestaruuskilpailut oli ensimmäinen jääpallon maajoukkueiden arvoturnaus. Euroopan-mestaruuskilpailuja ei ole järjestetty uudelleen sen jälkeen. Kilpailua juhlistettiin 101 vuotta myöhemmin, jolloin Davosissa järjestettiin epävirallinen Euroopan-mestaruusturnaus.
Seuraavissa jääpallon arvokilpailuissa, Oslon talviolympialaisissa 1952, ei enää yksikään Euroopan-mestaruuskisoihin osallistuneista maista ollut edustettuna.
Turnauksen koko olemassaolo on sittemmin kyseenalaistettu, koska tuloksia tai tietoja ei ole löytynyt. Turnauksen voittajaksi on myös ehdotettu Saksaa.
Jyri Kyllönen

Jyri Kyllönen on suomalainen uransa lopettanut pesäpalloilija, joka edusti viimeisellä kaudellaan 2017 Superpesiksessä pelannutta Kempeleen Kiriä. Kempeleen Kirin lisäksi Kyllönen edusti vuonna 2002 alkaneen Superpesis-uransa aikana myös Jyväskylän Kiriä, Nurmon Jymyä ja Alajärven Ankkureita. Kyllösen ulkopelipaikka oli polttolinjassa. Pelaamissaan 201 Superpesiksen runkosarjaottelussa Kyllönen löi 119 ja toi 44 juoksua sekä keräsi 535 kärkilyöntiä. Kyllönen pelasi 34 ottelua Superpesiksen pudotuspeleissä, joissa hän löi 12 ja toi kahdeksan juoksua sekä keräsi 59 kärkilyöntiä.
Kyllönen on ammatiltaan luokanopettaja ja liikunnanopettaja.
Saavutukset > Pelaajana

1 SM-pronssi: 2008
1 kulta Nuorten Superpesis: 2004
1 hopea Nuorten Superpesis: 2003
John Terry (näyttelijä)

| John Terry> Henkilötiedot |
| --- | --- |
Syntynyt: 25. tammikuuta 1950 (ikä 74) Vero Beach, Florida
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
John Terry (s. 25. tammikuuta 1950 Vero Beach, Florida) on yhdysvaltalainen näyttelijä,  joka tunnetaan parhaiten roolistaan Christian Shephardina televisiosarjasta Lost. Hän on myös näytellyt elokuvissa Full Metal Jacket ja Nine Dead. Hän myös näytteli Felix Leiteriä elokuvassa 007 vaaran vyöhykkeellä.
Filmografia

Nine Dead (2009)
Surfer, Dude (2008)
Zodiac (2007)
Steal Me (2005)
Futisjunnut vauhdissa, (The Big Green, 1995)
Reflections on a Crime, (Reflections in the Dark, 1994)
Lumikenttien sankari (Iron Will, 1994)
Suljettujen ovien takana (A Dangerous Woman, 1993)
Hiiriä ja ihmisiä (Of Mice and Men, 1992)
Resurrected (The Resurrected, 1991)
Maan sydämessä (In Country, 1989)
Full Metal Jacket (1987)
007 vaaran vyöhykkeellä (The Living Daylights, 1987)
Villihanhet 2 (Wild Geese II, 1985)
Spring Break (1983)
Hawk the Slayer (Hawk The Slayer, 1981)
There Goes the Bride (1980)
Lähde:
Aiheesta muualla

John Terry Internet Movie Databasessa. (englanniksi)
Jyri Keskiaho

| Jyri Keskiaho> Henkilötiedot |
| --- | --- |
Syntynyt: 21. helmikuuta 1989 Pudasjärvi
Kansalaisuus:   Suomi
Moottoriurheilija
FSX – Freestyle Snocross
Aikaisemmat sarjat
:  snowcross
Jyri Keskiaho (s. 21. helmikuuta 1989 Pudasjärvi) on suomalainen freestylemoottorikelkkailun (FSX) ammattilainen.
Keskiaho syntyi Pudasjärvellä, mutta muutti jo opiskeluaikoinaan Rovaniemelle. Hän on tullut tunnetuksi näyttävistä freestylenäytöksistään. Ennen freestyleuraansa Keskiaho kilpaili snowcrossmoottorikelkkailussa 10 vuotta. Useat loukkaantumiset kaudella 2008–2009 vaativat pitkän kuntoutusjakson, jonka jälkeen snowcrossura päättyi. Vuonna 2011 Keskiaho alkoi panostaa systemaattisesti freestyleen ja kovan työn tuloksena hän sijoittui toiseksi vuoden 2014 Pohjoismaiden mestaruuskilpailussa Levillä.
Keskiaho tunnetaan erilaisten tapahtumien vetonaulana niin kesällä kuin talvella. Suurimpiin näytöksiin lukeutuvat muun muassa esiintyminen Gumball 3000 -tapahtumassa Helsingin Narinkkatorilla vuonna 2013 sekä Kiinan Changbaishanissa järjestetyssä talvikauden avauksessa vuonna 2015. Kiinassa hän osallistui myös moottorikelkkaenduron kutsukilpailuun, jonka hän voitti. Keskiaho on myös vakiinnuttanut paikkansa laskettelijoiden kauden päättävässä Ruka Spring Break tapahtumassa, jossa hän on ollut esiintymässä useana vuonna peräkkäin.
Vuonna 2017 Keskiaho teki ensimmäisenä suomalaisena takaperinvoltin moottorikelkalla.
Aiheesta muualla

Jyri Keskiahon profiili Battery Energy Drinkin sivuilla
Jyri Keskiaho kotisivut
Jyri Keskiaho Instagram
Johnny Dumfries

| Johnny Dumfries> Henkilötiedot |
| --- | --- |
Syntynyt: 26. huhtikuuta 1958 
Kansalaisuus:   Britannia
Formula 1 -ura
Aktiivivuodet:  1986
Talli(t):  Lotus
Kilpailuja:  16 (15 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  3
Ensimmäinen kilpailu:  Brasilian Grand Prix 1986
Viimeinen kilpailu:  Australian Grand Prix 1986
Johnny Dumfries, oikealta nimeltään John Colum Crichton-Stuart, 7. Buten markiisi (26. huhtikuuta 1958 Rothesay, Isle of Bute – 22. maaliskuuta 2021) oli skotlantilainen pääri ja kilpa-autoilija.
Dumfries aloitti uransa autourheilun parissa saatuaan autonkuljettajan työpaikan Williamsilta, ja hyvien suhteidensa ansiosta sai mahdollisuuden aloittaa kartingista 1980-luvun alussa. Vuonna 1983 hän siirtyi kilpailemaan aluksi Formula Fordeilla ja myöhemmin Formula 3 -sarjassa. Menestystä hän saavutti vasta vuonna 1984 voitettuaan Britannian Formula 3 -mestaruuden ylivoimaisesti British Petrolin sponsoroimassa tallissa. Hän osallistui myös EM-kilpailuun missä sijoittui toiseksi Ivan Capellin takana. Formula 1 -luokan MM-sarjassa hän osallistui Lotuksella Ayrton Sennan tallitoverina kaikkiaan 16 osakilpailuun kaudella 1986 ja saavutti 3 MM-pistettä. Kauden parhaimmat tulokset olivat Unkarin osakilpailun viides ja Australian kuudes sija. Lotus ei uusinut Dumfriesin sopimusta, koska talli oli tehnyt ehdollisen kuljettajasopimuksen Hondan tukeman Satoru Nakajiman kanssa, minkä vuoksi Dumfries siirtyi kilpailemaan urheiluautoilla. Vuoden 1987 Le Mansin 24 tunnin ajo Sauber C9-autolla päättyi keskeytykseen, mutta vuotta myöhemmin Dumfries voitti kilpailun Jaguar XJR9:llä yhdessä Andy Wallacen ja Jan Lammersin kanssa. Vielä vuodet 1989–1991 hän ajoi kilpaa Toyotan ja Courage Compétitionin Porschen urheiluautoilla ennen kuin lopetti uransa.
Nuorena Dumfries sai koulutuksen Ampleforth Collegesta, mutta hän valitsi jatko-opintojen tilalle kilpa-autoilun, minkä eteen hän teki töitä maalarina ja sisustussuunnittelijana. Kilpauransa jälkeen hän harjoitti muunlaista liiketoimintaa, mutta palasi vuonna 2002 autourheilun pariin järjestäen Mount Stuart Motorsport Classic -tapahtuman kotikonnuillaan. Tapahtuma kasvoi sittemmin niin suureksi, ettei sitä enää voitu järjestää.
Vuonna 2004 Dumfries oli Sunday Times -lehden rikkaiden listalla sijalla 121. Tuolloin hänen omaisuudekseen arvioitiin 337 miljoonaa puntaa. Vuonna 2012 samainen lehti listasi hänet Skotlannin rikkaimmaksi urheilijaksi 110 miljoonan punnan omaisuudellaan.
Formula 1 -tulokset

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1986 | John Player Special  Team Lotus | Lotus  98T | Renault  V6 t | BRA 9 | ESP Kesk. | SMR Kesk. | MON DNQ | BEL Kesk. | CAN Kesk. | DET 7 | FRA Kesk. | GBR 7 | GER Kesk. | HUN 5 | AUT Kesk. | ITA Kesk. | POR 9 | MEX Kesk. | AUS 6 | 13. | 3 |
Justin Cook

| Justin Cook |
| --- | --- |

Henkilötiedot
Koko nimi:  Justin Ryan Cook
Syntynyt: 4. huhtikuuta 1982 (ikä 42)  Lubbock, Texas
Näyttelijä
Aktiivisena:  2000–
Merkittävät roolit:  Yusuke Urameshi (YuYu Hakusho) Raditz (Dragon Ball Z)
Aiheesta muualla
IMDb 
Justin Ryan Cook (s. 4. huhtikuuta 1982 Lubbock, Texas, Yhdysvallat) on yhdysvaltalainen tuottaja ja ääninäyttelijä, joka työskentelee englanniksi dubattujen animesarjojen ja elokuvien parissa. Parhaiten Cook tunnetaan YuYu Hakushosta, jossa hän ääninäyttelemisen lisäksi toimi tuottajana ja ohjaajana.
Ura

Cook aloitteli uraansa ääninäyttelijänä vuonna 2000, kun hän toimi sitä ennen FUNimationille dubbausten äänittäjänä Dragon Ball Z -spesiaalien parissa. Puolen vuoden jälkeen Christopher Sabat pyysi Cookia koe-esiintymään. Hän sai ensimmäiseksi roolikseen Denden samaisesta Dragon Ball Z -animesta, minkä jälkeen Cook on tehnyt monipuolisesti äänirooleja ja tuottanut englanniksi käännettyjä animesarjoja.
Aiheesta muualla

Crystal Acids
Anime News Network
Voice Chasers (Arkistoitu – Internet Archive)
Jouko Ignatius

Jouko Ignatius vuonna 1945.
Jouko Jalmari Ignatius (19. kesäkuuta 1920 Helsinki – 2. heinäkuuta 2001 Helsinki) oli suomalainen viulutaiteilija ja -pedagogi. Häen vanhempansa olivat ylilääkäri Lorentz Hjalmar Ignatius (1883–1936) ja Elsa Snellman (1892–1980), ja hänen serkkunsa oli violisti Anja Ignatius.
Ignatius piti ensikonsertin 1947 Helsingissä. Hän oli Radion sinfoniaorkesterin jäsen vuodesta 1947 ja vuodesta 1962 sen toinen konserttimestari. Hän opetti Sibelius-Akatemiassa vuodesta 1967 ja oli lehtori 1969–1985.